CELEX: 62008CN0347
Language: mt
Date: 2008-07-28 00:00:00
Title: Kawża C-347/08: Talba għal deċiżjoni preliminari mressqa mil-Landesgerichts Feldkirch (l-Awstrija) fit- 28 ta' Lulju 2008 — Vorarlberger Gebietskrankenkasse vs WGV-Schwäbische Allgemeine Versicherungs AG

25.10.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 272/11
            
         Talba għal deċiżjoni preliminari mressqa mil-Landesgerichts Feldkirch (l-Awstrija) fit-28 ta' Lulju 2008 — Vorarlberger Gebietskrankenkasse vs WGV-Schwäbische Allgemeine Versicherungs AG
   (Kawża C-347/08)
   (2008/C 272/18)
   Lingwa tal-kawża: Il-Ġermaniż
   Qorti tar-rinviju
   Landesgerichts Feldkirch.
   Partijiet fil-kawża prinċipali
   
      Rikorrenti: Vorarlberger Gebietskrankenkasse.
   
      Konvenuta: WGV-Schwäbische Allgemeine Versicherungs AG.
   Domandi preliminari
   
               1)
            
            
               Ir-riferiment għall-Artikolu 9(1)(b) tar-Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali (1), li jinsab fl-Artikolu 11(2) ta' dan ir-regolament, għandu jiġi interpretat fis-sens li korp ta' sigurtà soċjali, li lilu jkunu ġew ittrasferiti d-drittijiet tal-persuna direttament leża bis-saħħa tal-liġi (Artikolu 332 ASVG), ikun jista' jressaq rikors dirett kontra l-assiguratur quddiem il-qorti tal-post fi Stat Membru li fih ikun stabbilit, sa fejn dan ir-rikors dirett ikun ammissibbli u l-assiguratur ikun stabbilit fit-territorju ta' Stat Membru?
            
         
               2)
            
            
               Fil-każ ta' risposta pożittiva għall-ewwel domanda: Din il-ġurisdizzjoni teżisti wkoll jekk, meta jitressaq ir-rikors, il-persuna direttament leża ma jkkollhiex id-domiċilju jew ir-residenza normali fl-Istat Membru li fih il-korp ta' sigurtà soċjali jkun stabbilit?
            
         
      (1)  ĠU 2001 L 12, p. 1.